《中秋会于照水堂竟不见月和刘判官》
宋代·吴芾

又是人间八月秋，西风万里残暑收。
簿书汩没日复日，忽逢佳节聊举头。
开樽喜有宾僚共，准拟延月归城楼。
姮娥何事苦相恼，使我珠帘空上钩。
百年乐事能有几，兴来不惮秉烛游。
虽无月华助吟赏，须知节物不可留。
樽前莫问漏声促，且对溪山倒玉舟。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。